Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: határozza meg [243/2003. (XII. 17.) Korm. rendelet]. Tantárgyunk esetében a NAT ajánlás
Paragraph Index: 463

2. A vizuális kultúra, a manuális készségek fejlesztését segítő modulok A modulok tanításának legátfogóbb törekvése, hogy a vizuális esztétikai nevelés sajátos, mással nem pótolható eszközeivel járuljon hozzá a fiatalok személyiségének formálásához, szocializációjukhoz, érzelmi életük, humánus értékszemléletük kialakításához. Ezen belül kettős képességfejlesztési feladata van: – A vizuális megismerő- és az esztétikai befogadóképességük fejlesztése, egyéni karakterű kreatív és produktív képességeik kibontakoztatása. – A szakmatanulás szándékát és az információs társadalom elvárásait is figyelembe vevő jártasság kialakítása a vizuális kommunikáció alapvető ismeretköreiben, képességeiben, gyakorlati alkalmazásában. A tantárgyi munka feladata: – Gyakoroltassa az irányított megfigyelésen, elemzésen alapuló ábrázolást, a „rajzolva tanulás” alapvető módjait és eljárásait. – Biztosítsa a fiatalok számára a képi önkifejezés lehetőségét; az alkotó-alakító tevékenység élményeivel járuljon hozzá énképük, önértékelésük formálódásához. – Az alkotó-alakító tevékenységek során alakítsák ki, modellezzék a gyakorlathoz, a szakmai alapozáshoz, a szakképzés megkezdéséhez szükséges alapkompetenciákat. – Alapozza meg személyes érdeklődésre épülő esztétikai befogadói törekvésük motivációit, attitűdjeit; ismertesse meg őket a képzőművészet és a tárgyalkotó művészetek, történeti és kortársi törekvéseit reprezentáló egyes alkotásokkal és alkotókkal, a fotó- és filmművészet létrejöttének előzményeivel. – Fedeztesse fel a szülőföldi környezet művészeti értékeit, kulturális örökségét. – Tanítsa az egyetemes vizuális nyelv legalapvetőbb szabályait: a képi közlés és kifejezés leggyakrabban használt módjait; látványértelmező és képolvasó készségeket alakítson ki. A tanterv a művészettörténeti korszakokra felfűzött modulokból épül fel, melyek mindegyikéhez kapcsolódik egy-egy vizuális problémakör. Ezért a modulok – elsősorban a történeti rész szempontjából – kötött sorrendűek. Emellett a vizuális problémák is az egyszerűtől a bonyolultabb feladatok felé haladva oldhatók meg, így ebből a szempontból is tanácsos a sorrendet tartani. A modulrészek elősegítik a műszaki rajz alapozását. A következő modulok átvételét javasoljuk a művészetek kerettantervből: Sorszám Modul neve Óraszáma Műra 9/1 Bevezetés. Alapvető művészeti műfajok 4 óra Műra 9/2 Vonal, jel, jelképek. A művészet kezdetei 6–10 óra Műra 9/3 Nézetek – vetületek – térbeliség – mozgás – téralakítás. Az ókor domináns vizuális kifejezőeszközeinek alapelemei 6–12 óra Műra 9/4 Ábrázolási konvenciók tapasztalati megközelítése. Kora középkor – román stílus 4–8 óra Műra 9/5 A honfoglalás kor tárgykultúrája. A magyar népművészet honfoglalás kori gyökerei 4–14 óra Műra 9/6 A gótikus stílus hatása a művészetekre, divatra, tárgykultúrára, iparra. Építészeti újítások a gótikában 4–8 óra Műra 9/7 A perspektivikus ábrázolás. A térillúziók létrehozásának kiteljesedése a reneszánszban 6–12 óra Műra 9/8 Rendszerezés 3–4 óra Óraszámjavaslat 9. évfolyamon összesen 37–72 óra 2006/79/II. szám Szöveges indoklás: 2.2. Műra 9/2. Vonal, jel, jelképek. A művészet kezdetei Kapcsolata a gyakorlattal: A művészet kezdeteihez kapcsolva a legjellemzőbb nézet, az oldalnézet fogalmának tisztázásával a vetületi ábrázolás témakörét készíthetjük elő. Díszítmények tervezése, készítése során a tanulók a szerkezetek elemi részekre bontását végzik, majd az elemek illesztése, sokszorozása révén az eredetitől különböző szerkezeteket hoznak létre. Közben megismerik a díszítőminták alapvető szerkezeti típusait, a tengelyes, a pont körüli forgatások alkalmazását. A mintasokszorozás különféle technikájának gyakorlása során anyagismereti tapasztalatokra tesznek szert, eszközhasználati módokat ismernek meg. Az amulettkészítés (projektfeladat) a tárgyalkotás teljes folyamatát modellezi. A tanuló saját igényeinek megfelelő tárgyat hozhat létre. 2.3. Műra 9/3. Nézetek – vetületek – térbeliség – mozgás – téralakítás. Az ókor domináns vizuális kifejezőeszközeinek alapelemei Kapcsolata a gyakorlattal: Az egyiptomi művészethez kapcsolódó árnyképprojekt számos lehetőséget kínál a gyakorlati munkára. A vetítés fogalmának megértését segíti a feladat indítása. Ezt követően a nagy méretben készülő négyzetháló készítésekor a pontos mérésnek, a függőón, a csapózsinór használatának van szerepe. A feladat folytatásában arányos kicsinyítéssel készítik egyéni munkával a saját másolatot. Ennek során a négyzetháló készítése alkalmat ad a vonalzóhasználat és a pontos mérés gyakorlására. A feladat kiegészíthető az öltözék tervezésével (divattörténet), az alapszínek alkalmazásával. A görög művészet kapcsán a síklapból térforma létrehozása a cél, emellett díszítmények tervezése, motívum, minta sokszorozása. A római kori térábrázolási példák tanulmányozása alkalmat ad az axonometrikus és perspektivikus ábrázolás előkészítésére, összehasonlítására. 2.4. Műra 9/4. Ábrázolási konvenciók tapasztalati megközelítése. Kora középkor – román stílus Kapcsolata a gyakorlattal: A román kori elbeszélő ábrázolás tanulmányozása alkalmat ad egy történet (majd technológiai folyamat) ábrázolására, saját forgatókönyv készítésére. A román kori építmények szerkezete alkalmas makett-tervezési, -készítési feladat végzésére. Az építészeti elemek megismerésével, alaprajz, nézeti rajzok segítségével készül a makett. A feladat célja az egyik legfontosabb alapprobléma megismerése: a térformát síkban, nézetekben elképzelni, lerajzolni, majd ebből újra térformát létrehozni. Ez a gondolati és gyakorlati kompetencia sok szakmának alapvető igénye. A feladat kivitelezése során számos technikai, eszköz- és anyaghasználati tapasztalatot lehet szerezni. 2.5. Műra 9/5. A honfoglaláskor tárgykultúrája. A magyar népművészet honfoglalás kori gyökerei Kapcsolata a gyakorlattal: Az övtáska tervezési projekt bevezető feladatsora rávezeti a tanulókat egy adott funkciójú (de: a tanulók személyes használati céljai szerinti) tárgy önálló létrehozására. Ennek során olyan szituációban tevékenykednek, mint sok szakma gyakorlása közben. A feladat egyszerűen és sokféleképpen megoldható. Komplex tevékenységi formák gyakorlását és kézzelfogható „végtermék” létrehozását eredményezi. 2006/79/II. szám 2.6. Műra 9/6. A gótikus stílus hatása a művészetekre, divatra, tárgykultúrára, iparra. Építészeti újítások a gótikában Kapcsolata a gyakorlattal: A gótikus építészet, szobrászat, üvegművészet témáihoz a stílussal, arányokkal, emberábrázolással kapcsolódó feladatok rendelhetők. A tárgykészítés közben a stilizálás, egyszerűsítés, redukálás problémakörével találkoznak a tanulók: rózsaablak vagy rekeszes üveg lámpabúra makettje, cégér, embléma, logó, védjegy tervezése során. A feladatmegoldásokhoz alkalmazhatók számítógépes programok is. 2.7. Műra 9/7. A perspektivikus ábrázolás. Térillúziók létrehozásának kiteljesedése a reneszánszban Kapcsolata a gyakorlattal: A perspektivikus kép létrehozásához szükséges segédeszközök modellezése: nézőkeret, camera obscura. Tanulmányrajzok készítésével bármelyik szakmához kapcsolódó dolog pontos megfigyelése, megértése gyakorolható, emellett az ábrázolási készségeket, térérzékelést, vizuális memóriát is fejleszteni lehet.

Source: https://magyarkozlony.hu/hivatalos-lapok/6ee7bd62e86a446d7940919d6d4ff5c15b5210d8/dokumentumok/11e93c1791c61dc307ffb657dc6e49b3837e3376/letoltes